stanford-oval/wikipedia huggingface dataset:
Kernos

Varhais- tai keskikykladinen kernos (EC III/MC I) Fylakopísta, n. 2000 eaa.
Kernos (m.kreik. κέρνος) on antiikin aikainen keraaminen astia. Se tunnetaan vaasien muotona erityisesti kreikkalaisesta keramiikasta.
Kernos on hyvin vanha tyyppi, joka tunnetaan jo pronssikautisista kykladisesta ja minolaisesta kulttuurista 2000–1000-luvuilta eaa. Se oli käytössä edelleen antiikin aikana. Tuolloin kernos liittyi erityisesti Eleusiin mysteereihin. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista.
Kernoksen tunnusmerkki on se, että sen suun ympärillä on useita pieniä astioita. Perustyypin kernos on muodoltaan avarasuinen ja matala, ja siinä on usein kaksi kädensijaa ja korkea jalka. Kernoksia tehtiin savesta ja kivestä.
Minolaisessa kontekstissa nimitystä kernos on käytetty myös pyöreistä kivilevyistä, joita reunustavat pienet kuopat, ja joita pidetään usein käyttätarkoitukseltaan uskonnollisina. Erästä tällaista on ehdotettu varhaiseksi kompassiksi ja tähtitieteelliseksi laitteeksi.
Tyypillisen kernoksen muoto.
Minolainen kernos, 3000–1900 eaa.
Minolainen kivikernos Máliassa.
Kernos, n. 530 eaa.
Kernos, 300-luku eaa.
Aiheesta muualla

Kuvia tai muita tiedostoja aiheesta kernokset Wikimedia Commonsissa
Matti Haudanmaa

Matti Haudanmaa
Matti Haudanmaa (5. syyskuuta 1858 Kortesjärvi – 7. tammikuuta 1936 Kortesjärvi) oli suomalainen kansanpelimanni, joka säveltämällään Mutkankiverä-polskalla voitti vuonna 1912 Vaasassa pelimannien Suomen mestaruuden.
Haudanmaan vanhemmat olivat torppari Jaakko Juhonpoika Annola ja Kaisa Matintytär Tyynismaa. Perhe otti käyttöön Haudanmaa-sukunimen muutettuaan 1860-luvun puolivälissä sen nimiseen torppaan Kortesjärven Palojärven rannalle. Vähävaraisen torpan pojalle hankittiin viulu 10-vuotiaana. Noin 15-vuotiaana Haudanmaa alkoi kulkea Juho Kustaa Hepokankaan mukana soittomatkoilla ja oppi tältä erityisesti polkka- ja polska-sävelmiä. Muita opettajia Haudanmaalle oli evijärveläinen Jaakko Hautala, alahärmäläinen Adolf Kustaanpoika Stolt, kuortanelainen Juho Seijari ja lapualainen Heikki Rintala. Haudanmaa soitti paljon häissä. Pelimannikilpailut hän voitti ensimmäisen kerran Alavudella 1907, mikä sai osaltaan Heikki Klemetin kiinnostumaan hänestä. Toivo Kuula tallensi Haudanmaalta yhteensä 30 sävelmää ja käytti niitä myöhemmin hyväksi teoksissaan. Myös pelimanni Antti Sauna-ahon nuottikirjassa vuodelta 1920 on Haudanmaan säveliä. Niitä keräsivät häneltä myös kokkolalainen opettaja Ernst Järvi ja kansanmusiikin tutkija A. O. Väisänen.
Kulkurista kuninkaaksi -nuottikirja sisältää 120:n Haudanmaan säveltämän kappaleen nuotit sekä Haudanmaan elämäkerran. Kirjan ovat toimittaneet Anneli Asplund, Juha Kangas sekä Vesa Tapio Valo. Haudanmaan viulunsoittoa on mukana Järviseudun viulumestarit -levyllä, johon on koottu 1930–1950-luvun arkistoäänitteitä. Kokoelman julkaisi Kansanmusiikki-instituutti vuonna 1997.
Thelma Siberg

| Thelma Siberg> Henkilötiedot |
| --- | --- |
Koko nimi:  Thelma-Lydia Tuulikki Siberg
Syntynyt: 6. huhtikuuta 1992 (ikä 32)
Näyttelijä
Aktiivisena:  2010–
Merkittävät roolit:  Krista Kortelainen (Uusi päivä)
Aiheesta muualla
IMDb 
Elonet
Thelma-Lydia Tuulikki Siberg (s. 6. huhtikuuta 1992) on suomalainen näyttelijä, joka on tullut tunnetuksi erityisesti Krista Kortelaisen roolistaan televisiosarjassa Uusi päivä.
Ura

Siberg tuli tunnetuksi vuosina 2010-2018 esitetystä Yleisradion päivittäisdraamasta Uudesta Päivästä, jossa hän näytteli Krista Kortelaista. Siberg on kirjoittanut ylioppilaaksi Helsingin medialukiosta keväällä 2011. Syksyllä 2013 Siberg vuorotteli Viivi Pumpasen kanssa Valkeakosken kaupunginteatterissa esitetyssä James Dean - Ikuisesti sinun-musikaalissa Pier Angelin roolissa. Kesällä 2016 hän näytteli Taaborin Kesäteatterin Risto Räppääjä ja Nelli Nuudelipää -näytelmässä yhden päärooleista. Elokuusta 2016 alkaen hän juonsi YleX-radiokanavalla yhdessä Valtteri Lehtisen kanssa Bäkkäri-nimistä ohjelmaa. Kesällä 2017 hän esitti Taaborin Kesäteatterin Heinähattu, Vilttitossu ja Rubensin veljekset -näytelmässä Heinähattua. Elokuusta 2019 helmikuuhun 2023 saakka Siberg piti Yle Areenassa julkaistua Yhden yön juttuja -podcastia yhdessä Amelie Blaubergin ja Hennariikka Laaksolan kanssa. Helmikuussa 2023 kolmikko aloitti uuden Podimo-palvelussa julkaistavan Gaala-podcastin.
Yksityiselämä

Sibergin esikoislapsi syntyi loppuvuodesta 2021 ja toinen lapsi lokakuussa 2024.
Filmografia

| Lyhytelokuvat> Vuosi | Lyhytelokuvat> Lyhytelokuva | Lyhytelokuvat> Rooli |
| --- | --- | --- |
| 2012 | Smile |  |
Televisiosarjat
| Vuosi | Sarja | Rooli |
| 2003 | Sisaret | Ulla pienenä |
| 2010–2018 | Uusi päivä | Krista Kortelainen |
| 2017 | Uusi päivä: Tabula Rasa | Krista Kortelainen |
| 2020 | Justimus esittää: Duo | tanssinopettaja |
| 2021 | Syke | Milla Kaarna |
| 2022– | Kämppikset | Amanda |
Aiheesta muualla

Thelma Siberg Internet Movie Databasessa. (englanniksi)
Thelma Siberg Elonetissä.
| --- | --- |
Auktoriteettitunnisteet: Henkilöt :  Elonet
Miisa Grekov

| Miisa Grekov> Henkilötiedot |
| --- | --- |
Syntynyt: 17. tammikuuta 1995 (ikä 30) Keuruu, Suomi
Kansalaisuus:   Suomi
Ammatti:  tubettaja, sisällöntuottaja, tv-persoona
Puoliso:  Tomas Grekov
Muut tiedot
Lempinimet:  mmiisas
Aktiivisena:  2013-
Aiheesta muualla
YouTube-kanava
Miisa Maaria Grekov (o.s. Rotola-Pukkila, s. 17. tammikuuta 1995 Keuruu) on suomalainen tubettaja ja sisällöntuottaja. YouTubessa hänet tunnetaan nimellä Mmiisas.
Tammikuussa 2024 Grekovin YouTube-kanavalla oli yli 374 000 tilaajaa.
Ura

Grekov aloitti videoblogin pitämisen keväällä 2013 lapsuudenkodissaan Keuruulla. Hän tekee YouTube-kanavalleen muun muassa lifestyle-, kokki- ja aihevideoita.
Loppuvuodesta 2018 Grekov julkaisi vaatemalliston yhdessä Ivana Helsingin kanssa. Lisäksi hän on julkaissut kaksi kalenteria, Inspiskalenteri by mmiisas ja Inspiskalenteri by mmiisas 2.  Vuonna 2021 Grekov julkaisi Inspis-tuoteperheen, joka sisältää Inspis-kalenteri 3:n, Inspiskirjan ja Inspisplannerin.
Kesällä 2022 Grekov julkaisi oman laukkumalliston Lovian kanssa.
Miisa ja hänen puolisonsa Tomas Grekov tekivät yhteistä Parisuhdekriisi-nimistä podcastia. Syksyllä 2020 hän osallistui Tanssii tähtien kanssa -ohjelmaan parinaan Marko Keränen sijoittuen toiseksi. Vuonna 2021 Grekov osallistui Masked Singer Suomi -ohjelmaan hahmollaan Pusu, joka sijoittui koko kisassa sijalle 7.
Helmikuussa 2022 Grekov juonsi Uuden Musiikin Kilpailun finaalin yhdessä Paula Vesalan kanssa.
Marraskuussa 2022 Grekov toimi televisiosarja Pausen juontajana ja toisena käsikirjoittajana.
Grekov toimi juontajana ja toisena tuomarina helmikuussa 2023 alkaneessa Muodin huipulle -sarjassa.
Marraskuussa 2024 Miisa ja Tomas Grekov julkistivat uuden yhteisen podcastinsa GREKOVIT, jossa he käsittelevät heille ajankohtaisia aiheita huumorilla
Yksityiselämä

Miisa Grekov valmistui ylioppilaaksi Keuruun lukiosta keväällä 2014. Hän aloitti puheviestinnän opiskelun Tampereen yliopistossa syksyllä 2015 ja valmistui puheviestinnän maisteriksi keväällä 2020. Vuoden 2020 helmikuussa Miisa meni kihloihin tubettaja Tomas Grekovin kanssa. Pari avioitui kesäkuussa 2022. Grekovilla on yksi sisko.
Tunnustukset

| Vuosi | Palkintogaala | Kategoria | Tulos | Vastaanottajat | Lähde |
| --- | --- | --- | --- | --- | --- |
| 2014 | Tubecon Awards | Vuoden naisvloggaaja | Ehdokkuus | Miisa Rotola-Pukkila |  |
| 2015 | Tubecon Awards | Vuoden naisvloggaaja | Voitto | Miisa Rotola-Pukkila |  |
| 2017 | Inspiration Blog Awards | Vuoden viihdyttävin | Voitto | Miisa Rotola-Pukkila |  |
| 2020 | Creator Awards Finland | Vuoden vaikuttaja | Voitto | Miisa Rotola-Pukkila |  |
Tammikuussa 2016 Kauppalehti nimesi Grekovin sadan vaikutusvaltaisimman suomalaisen ja kymmenen vaikutusvaltaisimman media-alan suomalaisen joukkoon. Vuonna 2017 Tubeconin teettämässä tutkimuksessa mmiisas oli 13–19-vuotiaiden nuorten seuratuin idoli.
Aiheesta muualla

mmiisas Youtube-kanava
| --- | --- |
Auktoriteettitunnisteet: Henkilöt :  Yle
Keravan helluntaiseurakunta

| Keravan helluntaiseurakunta |
| --- | --- |

 Keravan Helluntaiseurakunta Sampolanaukiolla.
Suuntautuminen:  Helluntaiherätys
Perustettu:  1952
Seurakuntapastorit:  Jaakko Sopanen, Timothy Bagwell, Niilo Närhi ja Petri Nurminen
Pääkirkko:  Kuparisepänkatu 6 04250 Kerava
Jäseniä:  yli 500
TV:  TV7 UskoTV
Radio:  Radio Dei
Aiheesta muualla
Sivusto
Infobox OKNimi-testi OK: 
Keravan Helluntaiseurakunta on Suomessa Keski-Uudellamaalla Keravalla toimiva helluntaiseurakunta. Seurakuntaan kuului vuoden 2018 alussa 440 henkilöä. Perinteisen jumalanpalvelustoiminnan lisäksi seurakunta järjestää lukuisia muita tilaisuuksia, kuten Elämän leipää -ruokajakelua ja rukouskokouksia. Keravan helluntaiseurakunta tarjoaa myös laajan valikoiman nuorten- ja lasten toimintaa, kuten U-turn-nuortenillat (14–25 v) sekä varkki-illat varhaisnuorille. Keravan helluntaiseurakunta perustettiin 5. lokakuuta 1952, joten se on Keravalle ensimmäiseksi tehty seurakunta. Seurakunta juhli 70-vuotisjuhlaansa syksyllä 2022.
Keravan helluntaiseurakunta lähettää tilaisuuksistaan suoria lähetyksiä muun muassa UskoTV-palvelun kautta.
Seurakunnan tilaisuuksia lähetetään myös TV7:n televisio- ja verkkokanavilla. Seurakunta tuottaa myös Seurakunnassa saarnattua-ohjelmaa, jota lähetetään Radio Deissä.
Historia

Keravan helluntaiseurakunnan toiminta alkoi vuonna 1935 Helsingin Saalem-seurakunnan rukouspiirinä. Varsinainen itsenäinen seurakunta perustettiin 5. lokakuuta 1952. Se oli ensimmäinen seurakunta Keravalla. Seurakunnan nimeksi tuli Keravan Saalem. Seurakunnan vanhimmistoon nimettiin O. V Laitinen, Toivo Koskela, Tauno Poikolainen, Edvard Moilanen ja Teuvo Jokisalo.
Seurakunnan perustajajäseniä olivat Matilda Adamsson, Eila Auvinen, Hillevi ja Teuvo Jokisalo, Helmi Kytökoski, Elina Laitinen, Jorma Lehvonen, Taimi Pitkäniemi, Lyyli Sarenius ja Ella Veikkolainen. Vuoden kuluttua seurakunnan järjestäytymisestä jälkeen perustettiin Keravan Rukoushuoneyhdistys 20. marraskuuta 1953. Ensimmäiseen yhdistyksen hallitukseen kuuluivat edellä mainitut vanhimmiston jäsenet.
Lähetystyö alkoi konkreettisesti vuonna 1955.
Ensimmäisen rukoushuoneen rakentaminen aloitettiin 3. heinäkuuta 1956. Tontti sijaitsi Seunalantie 31:ssä. Työ tehtiin pääasiassa talkoovoimin. Lopputarkastus pidettiin 18. joulukuuta 1958. Sanomalehti Keski-Uusimaa kirjoitti 19. joulukuuta 1956 ilmestyneessä numerossaan uudesta rukoushuoneesta muun muassa ”Keravan Saalem-seurakunnan rukoushuone valmistunut. Suuri saavutus 60–henkiselle yhdyskunnalle.”
1990-luvulle tultaessa rukoushuone oli käynyt auttamatta liian pieneksi yhä lisääntyvälle seurakunnalle. Uuden rukoushuoneen rakennustyöt aloitettiin osoitteessa Kuparisepänkatu 6, ja rukoushuoneen vihkiäiset pidettiin 17. huhtikuuta 1993.
Seurakunta päätti vuoden 2001 vuosikokouksessa vaihtaa seurakunnan nimen Keravan Saalemista Keravan Helluntaiseurakunnaksi.
Seurakunnan pastoreita ovat viimeisen kymmenen vuoden aikana olleet Jori Asikainen, Niilo Närhi, Jaakko Sopanen, Mirva ja Tim Bagwell sekä Esa Hyvönen. Useamman vuoden pastorina työskennellyt Jori Asikainen lopetti 2023 vuoden lopussa virkansa Keravalla ja siirtyi Porvoon helluntaiseurakunnan pastoriksi.
Tilaisuudet

Seurakunnassa on paljon aktiivista toimintaa pienistä lapsista senioreihin. Keravan helluntaiseurakunta on koti kaikenikäisille ja tarjoaa kattavasti sen mukaan toimintaa. Kaikkiin tilaisuuksiin on vapaa pääsy uskon tilasta riippumatta.
Tilaisuudet > Sunnuntaijumalanpalvelus

Joka sunnuntai kello 11.00 pidetään sunnuntaitilaisuus, jonka aikana ylistetään, kuunnellaan sanaa sekä rukoillaan yhdessä erilaisten rukousaiheiden puolesta. Sunnuntaijumalanpalvelus loppuu noin 13.00 aikoihin. Ranskankielinen jumalanpalvelus alkaa suomenkielisen jälkeen ja kestää noin kello 16.00 asti. Jumalanpalveuksissa on mahdollisuus saada esirukousta.
Tilaisuudet > Elämän leipää

Merkittävää huomiota on saanut Elämän leipää -ruokajakelu, joka toimii maanantaisin ja torstaisin. Elämän leipä syntyi Eetu Rahkosen saadessa kutsun Jumalalta auttaa avuntarpeessa olevia. Radio Dein haastattelussa Eetu Rahkonen sanoi: ”Ihmisten kohtaaminen leipäjonoissa kysyy armollisuutta ja ymmärrystä.” Elämän leipä on toiminut vajaan kymmenen vuoden ajanmilloin? ja on antanut tukea lukuisille keravalaisille. Ruokajakelussa on jaettu noin puolen miljoonan kilon edestä ruokaa vuosien aikana, mikä on auttanut ruokahävikin vähenemistä. Elämän leipää -työ ei ole pelkästään ruuan jakamista, vaan siihen kuuluu myös saliosuus. Työ on huomioitu myös Keravan kaupungin puolesta kiitoksin.
Tilaisuudet > Muskari

Keravan helluntaiseurakunta pitää muskareita pienille lapsille keskiviikkoisin. Muskari kestää vajaan tunnin, jonka jälkeen mennään syömään iltapalaa, jolloin samalla lapset saavat leikkiä. Muskareiden ensisijainen järjestäjä on Terhi Partanen, joka ylläpitää myös muskarin Facebook-sivua. Muskareissa lauletaan, leikitään ja hymyillään. Muskarissa esiintyy myös maskotteja, kuten Leila-leppäkerttu, nalle ja lehmä. Muskarissa käy lapsia myös seurakunnan ulkopuolelta ja Keravan kaupunki suositteleekin Keravan helluntaiseurakunnan muskareita lapsiperheille.
Tilaisuudet > Varkki-illat

Varkki-illat ovat varhaisnuorille tarkoitetut illat joka toinen perjantai. Illoissa käy runsaat 30 varhaisteiniä. Varkki-iltoja järjestävät Marianne ja Antti Seilonen, jotka ovat vetäneet iltoja useamman vuoden ajan. Illat koostuvat leikeistä, puheesta ja ystävyyden rakentamisesta. Vuoden aikana järjestetään muutama Lock-in-tapahtuma, joissa varkit jäävät yöksi seurakunnalle ja pelataan varhaisnuorten suosituimpia leikkejä ja pelejä.
Tilaisuudet > U-turn-nuortenillat

Keravan helluntaiseurakunta pitää U-turn-iltoja 14–25-vuotiaille nuorille joka perjantai. Iltojen kontaktihenkilö on Tim Bagwell sekä Jori Asikainen. U-turn-illat ovat saaneet suuren suosion Keski-Uudellamaalla iltojen tyylin takia. Illat koostuvat ylistysmusiikista, puheesta ja yhdessäolosta, mutta ennen kaikkea rennosta ja sydämellisestä ilapiiristä. U-turn nimensä mukaisesti viittaa U-käännökseen. U-turnissa vaikutti 2010-luvun alussa Immanuel, joka myönsi ”Mies voi lähteä Keravalta, mutta Kerava ei lähde miehestä.” Syksyllä 2022 U-turneissa puhuttiin kristillisestä näkökulmasta vaikeista aiheista, kuten noituudesta, tarot-korteista ja siveellisyydestä. Puheissa on todettu, että noituus ja tarot-kortit eivät sovi kristilliseen elämän tyyliin. Nuortenilloissa kehotetaan nuoria ottamaan askel Jeesuksen seuraamisessa eteenpäin ja tekemään "u-käännös" entisestä elämästä.
Tilaisuudet > Rukouskokoukset

Rukouskokouksia järjestetään säännöllisesti Keravan helluntaiseurakunnassa. Suosituin rukousilta on tiistaisin, jolloin seurakuntalaiset kokoontuvat rukoilemaan yhdessä yläsaliin. Illoissa on aina luotettu juontaja, joka jakaa sanaa. Rukouskokouksen tavoite on yhdistää ja koota seurakunnan väkeä rukoilemaan omien ja muiden rukousaiheiden puolesta.
Tilaisuudet > Ehtoolliskokous

Jokaisen kuukauden ensimmäisenä sunnuntaina vietetään ehtoollista, jossa tarjolla on viini ja leipä. Seurakunta toimii 1. korinttilaiskirjeen 11:23-29 ehtoollisenasettamisen sanojen mukaisesti. Ehtoollinen on ensisijaisesti tarkoitettu uskossa oleville kasteella käyneille, mutta tilaisuuksissa on vieraanvaraisuustapa. Sen mukaan henkilö, joka omassa kotiseurakunnassaan saa ottaa ehtoollista, saa myös Keravan Helluntaiseurakunnassa.
Se löytyi -kampanja

Keravan helluntaiseurakunta oli vahvasti mukana 19.9.–16.10.2022 järjestetyssä Se löytyi -kampanjassa. Sen tarkoituksena oli tavoittaa ihmisiä kadulla käyttäen mediaa. Kampanjaa mainostettiin TV-kanavilla, radiossa ja lehdissä sekä seurakuntien ja kirkkojen kuukausiohjelmissa. Keravalla missioon osallistui muutama seurakunta mukaan luettuna Keravan helluntaiseurakunta. Vaikka luterilainen kirkko ei osallistunut nimellä, useat luterilaiset tulivat auttamaan valmisteluissa ja muissa järjestelyissä. Kampanjan aikana seurakunta keitti kahvia ja jakoi pullaa suomalaiseen tapaan lähes kolme kertaa viikossa koko mission ajan. Mission aikana kahviteltta meni rikki, josta tuli haaste syksyn sateiden takia.
70-vuotisjuhla

Keravan helluntaiseurakunta juhli 70-vuotisjuhlaansa sunnuntaina 6. marraskuuta 2022. Tilaisuudessa muisteltiin kuluneita vuosia ja seurakunnan matkaa Seunalantieltä Keravan keskustaan. Juhla koostui useista esityksistä, videoista ja puheenvuoroista. Puheenvuoroissa vieraili muun muassa Keravan kaupunginjohtaja Kirsi Rontu. Luterilainen kirkko muisti juhlaa antamalla teltan rikki menneen teltan tilalle. Juhlatilaisuudessa ylistyksessä palveli lähes 40 ihmistä niin laulussa kuin soittimissakin. Helluntaiseurakunnan salit täyttyivät parvea myöten juhlaväestä aurinkoisena päivänä. Puheen piti seurakunnassa aiemmin palvellut pastori Esa Hyvönen.
UTYKC 2023

Nuorteniltoja vetävä Leader-tiimi aloitti 2023 vuoden alussa suunnittelemaan hengellistä nuortentapahtumaa, joka järjestettiin vappua edeltävänä viikonloppuna Keravan helluntaiseurakunnassa. Tapahtuma oli jatkoa 2010-luvun tapahtumille ja tapahtumaan arvellaan osallistuneen noin 400–500 henkilöä koko viikonlopun aikana. Tapahtuma alkoi perjantaina 28. huhtikuuta tilaisuudella, jossa esiintyi artisteja Infinite Recordsilta. Perjantain puhujana oli Samuli Haikonen ja musiikissa oli UTYKC-bändi. Omasta elämästään todisti Kyösti Blomerus. UTYKC (U-turn youth Kerava City) keräsi nuoria kaikenlaisista tautoista ympäri Suomen. Lauantaina tilaisuuksia oli kolme, joista ensimmäinen oli opetustuokio. Toinen tilaisuus oli paneelikeskustelu aiheesta usko. Paneelissa vieraili nuorten parissa toimivia henkilöitä ja he jakoivat omia ajatuksiaan uskosta. Päätilaisuus tapahtumassa keräsi eniten nuoria paikalle lauantai-iltana. Illan aloitti Immanuel ja iltatilaisuuden puhujana oli nuorisopastori Tim Bagwell. Tapahtuman juontajana ja paneelikeskustelun vetäjänä oli Anni Tuulari. Sunnuntaina tapahtuma sai lopetuksensa perinteiseen jumalanpalvelukseen, jossa nuoret vetivät ylistystä ja jakoivat todistuksiaan tapahtumasta.
Aiheesta muualla

Seurakunnan kotisivut
| n k Helluntaiherätys Suomessa |
| --- | --- |
 Historia 
Kirkot:  Finlands svenska pingstsamfund  Suomen Helluntaikirkko  Suomen Helluntaikansa 
Suurimmat seurakunnat:  Helsingin Saalem  Fila Church Helsinki  Jyväskylän helluntaiseurakunta  Kuopion helluntaiseurakunta  Lahden helluntaiseurakunta  Oulun helluntaiseurakunta  Pietarsaaren Elim  Seinäjoen helluntaiseurakunta  Tampereen helluntaiseurakunta  Turun helluntaiseurakunta  Vaasan helluntaiseurakunta  Vasa Sion  Luettelo seurakunnista 
Henkilöt:  Ball Barratt  Brofeldt  Castrén  Fellman  Ahonen  Andström  Antturi  Bengström  Bergstén  Haapala  Havupalo  Kallionpää  Klemetz  Korhonen  Korpi  Kunnas  Kukkula  Launonen  Lundin  Luoto  Manninen  Rosenberg  Sigfrids  Tuppurainen  Yli-Vainio  Ylppö  Yrjölä  Öhberg 
Järjestöt:  Elämä ja Valo  Evankelistakoti  Fida International  Finlands svenska pingstmission  Helluntaiseurakuntien musiikki  Helluntaiseurakuntien työntekijät HELP  Iso Kirja  Kristillinen alkoholisti- ja narkomaanityö  Samaria-lähetys 
Media:  Aikamedia  Avainmedia  Finmedia  Hyvä Sanoma  Livet  Ristin Voitto  Taborförlaget 
Kulttuuri ja tapahtumat:  Fifteen-leiri  Hengellinen laulukirja  Juhannuskonferenssi  Lapsikuoro Jippii  Royal Rangers  Syyspäivät  Youth Celebration 
Pohjoismaiden helluntaiyhteisö • Euroopan helluntaiyhteisö • Maailman helluntaiyhteisö • Assemblies of God • Helluntaiherätys Ruotsissa
Luettelo nykyisistä valtioiden ja hallitusten päämiehistä

Tämä on luettelo nykyisistä valtioiden ja hallitusten päämiehistä.
Yhdistyneiden kansakuntien jäsenvaltioiden valtionpäämiehet > Etelä-Amerikan valtioiden päämiehet

| valtio | valtiomuoto | valtionpäämies | hallituksen päämies |
| --- | --- | --- | --- |
|  Argentiina | tasavalta | presidentti Javier Milei | presidentti Javier Milei |
|  Bolivia | tasavalta | presidentti Luis Arce | presidentti Luis Arce |
|  Brasilia | liittotasavalta | presidentti Luiz Inácio Lula da Silva | presidentti Luiz Inácio Lula da Silva |
|  Chile | tasavalta | presidentti Gabriel Boric | presidentti Gabriel Boric |
|  Ecuador | tasavalta | presidentti Daniel Noboa | presidentti Daniel Noboa |
|  Guyana | tasavalta | presidentti Irfaan Ali | pääministeri Mark Phillips |
|  Kolumbia | tasavalta | presidentti Gustavo Petro | presidentti Gustavo Petro |
|  Paraguay | tasavalta | presidentti Santiago Peña | presidentti Santiago Peña |
|  Peru | tasavalta | presidentti Dina Boluarte | pääministeri Alberto Otárola |
|  Suriname | tasavalta | presidentti Chan Santokhi | presidentti Chan Santokhi |
|  Uruguay | tasavalta | presidentti Yamandú Orsi | presidentti Yamandú Orsi |
|  Venezuela | tasavalta | presidentti Nicolás Maduro | presidentti Nicolás Maduro |
Yhdistyneiden kansakuntien jäsenvaltioiden valtionpäämiehet > Pohjois-Amerikan valtioiden päämiehet

| valtio | valtiomuoto | valtionpäämies | hallituksen päämies |
| --- | --- | --- | --- |
|  Antigua ja Barbuda | perustuslaillinen monarkia | kuningas Charles III edustaa kenraalikuvernööri Rodney Williams | pääministeri Gaston Browne |
|  Bahama | perustuslaillinen monarkia | kuningas Charles III edustaa kenraalikuvernööri Cynthia A. Pratt | pääministeri Philip Davis |
|  Barbados | tasavalta | presidentti Sandra Mason | pääministeri Mia Mottley |
|  Belize | perustuslaillinen monarkia | kuningas Charles III edustaa kenraalikuvernööri Froyla Tzalam | pääministeri Johnny Briceño |
|  Costa Rica | tasavalta | presidentti Rodrigo Chaves Robles | presidentti Rodrigo Chaves Robles |
|  Dominica | tasavalta | presidentti Charles Savarin | pääministeri Roosevelt Skerrit |
|  Dominikaaninen tasavalta | tasavalta | presidentti Luis Abinader | presidentti Luis Abinader |
|  El Salvador | tasavalta | presidentti Nayib Bukele | presidentti Nayib Bukele |
|  Grenada | perustuslaillinen monarkia | kuningas Charles III edustaa kenraalikuvernööri Cécile La Grenade | pääministeri Dickon Mitchell |
|  Guatemala | tasavalta | presidentti Alejandro Giammattei | presidentti Alejandro Giammattei |
|  Haiti | tasavalta | presidentti Ariel Henry | pääministeri Ariel Henry |
|  Honduras | tasavalta | presidentti Xiomara Castro | presidentti Xiomara Castro |
|  Jamaika | perustuslaillinen monarkia | kuningas Charles III edustaa kenraalikuvernööri Patrick Allen | pääministeri Andrew Holness |
|  Kanada | perustuslaillinen monarkia | kuningas Charles III edustaa kenraalikuvernööri Mary Simon | pääministeri Justin Trudeau |
|  Kuuba | tasavalta | presidentti Miguel Díaz-Canel | presidentti Miguel Díaz-Canel |
|  Meksiko | liittotasavalta | presidentti Claudia Sheinbaum | presidentti Claudia Sheinbaum |
|  Nicaragua | tasavalta | presidentti Daniel Ortega | presidentti Daniel Ortega |
|  Panama | tasavalta | presidentti Laurentino Cortizo | presidentti Laurentino Cortizo |
|  Saint Kitts ja Nevis | perustuslaillinen monarkia | kuningas Charles III edustaa kenraalikuvernööri Marcella Liburd | pääministeri Terrance Drew |
|  Saint Lucia | perustuslaillinen monarkia | kuningas Charles III edustaa kenraalikuvernööri Errol Charles | pääministeri Philip J. Pierre |
|  Saint Vincent ja Grenadiinit | perustuslaillinen monarkia | kuningas Charles III edustaa kenraalikuvernööri Susan Dougan | pääministeri Ralph Gonsalves |
|  Trinidad ja Tobago | tasavalta | presidentti Paula-Mae Weekes | pääministeri Keith Rowley |
|  Yhdysvallat | liittovaltio | presidentti Donald Trump | presidentti Donald Trump |